Борис Младенов-Young
На Джордан

chitanka.info

Лежим един до друг в леглото двама,

той здраво стиска моята ръка.

Приспивам го и в тъмнината няма

с тих глас народна приказка редя.

Превърнат в слух, той разказа попива,

но милият е капнал от игри —

личи си по прозявката сънлива,

че е готов и скоро ще заспи.

След миг почувствувах, че ме целува!

„Good night. I love you[1], дядо“ — промълви.

А моето сърце се развълнува —

разнежен, трогнат, насълзих очи.

В таз детска обич, чиста и велика,

се крие щастието на старика!

Сидни, Австралия — 2013 г.

[1] Лека нощ. Обичам те… ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.